CELEX: 62009CA0072
Language: mt
Date: 2010-10-28 00:00:00
Title: Kawża C-72/09: Sentenza tal-Qorti tal-Ġustizzja (It-Tielet Awla) tat- 28 ta’ Ottubru 2010 (talba għal deċiżjoni preliminari tal-Cour de cassation — Franza) — Établissements Rimbaud SA vs Directeur général des impôts, Directeur des services fiscaux d'Aix-en-Provence (Tassazzjoni diretta — Moviment liberu tal-kapital — Persuni ġuridiċi stabbiliti fi Stat terz membru taż-Żona Ekonomika Ewropea — Pussess ta’ proprjetà immobbli li tinsab fi Stat Membru — Taxxa fuq il-valur fis-suq ta’ din il-proprjetà — Rifjut ta’ eżenzjoni — Ġlieda kontra l-evażjoni tat-taxxa — Evalwazzjoni fid-dawl tal-Ftehim ŻEE)

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/11
            
         Sentenza tal-Qorti tal-Ġustizzja (It-Tielet Awla) tat-28 ta’ Ottubru 2010 (talba għal deċiżjoni preliminari tal-Cour de cassation — Franza) — Établissements Rimbaud SA vs Directeur général des impôts, Directeur des services fiscaux d'Aix-en-Provence
   (Kawża C-72/09) (1)
   
   (Tassazzjoni diretta - Moviment liberu tal-kapital - Persuni ġuridiċi stabbiliti fi Stat terz membru taż-Żona Ekonomika Ewropea - Pussess ta’ proprjetà immobbli li tinsab fi Stat Membru - Taxxa fuq il-valur fis-suq ta’ din il-proprjetà - Rifjut ta’ eżenzjoni - Ġlieda kontra l-evażjoni tat-taxxa - Evalwazzjoni fid-dawl tal-Ftehim ŻEE)
   2010/C 346/18
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Établissements Rimbaud SA
   
      Konvenut: Directeur général des impôts, Directeur des services fiscaux d’Aix-en-Provence
   
      Suġġett
   
   Talba għal deċiżjoni preliminari — Cour de cassation (Franza) — Interpretazzjoni tal-Artikolu 40 tal-Ftehim dwar iż-Żona Ekonomika Ewropea, tat-2 ta’ Mejju 1992 (ĠU Edizzjoni Speċjali bil-Malti, Kapitolu 11, Vol. 52, p. 3) — Taxxa fuq il-valur fis-suq tal-proprjetà immobbli li tinsab fi Franza — Eżenzjoni favur persuni ġuridiċi li għandhom is-sede tagħhom fi Franza jew fi Stat taż-Żona Ekonomika Ewropea, bil-kundizzjoni li Franza tkun iffirmat ma’ dan l-Istat, konvenzjoni dwar għajnuna amministrattiva bil-għan li jiġu miġġielda l-evażjoni u l-evitar tat-taxxa jew li, b’applikazzjoni ta’ trattat li jinkludi klawżola ta’ nondiskriminazzjoni, dawn il-persuni ġuridiċi ma għandhomx jiġu suġġetti għal taxxa għola minn dik li għaliha huma suġġetti l-kumpanniji stabbiliti fi Franza — Rifjut ta’ eżenzjoni lil kumpannija stabbilita fil-Liechtenstein
   
      Dispożittiv
   
   L-Artikolu 40 tal-Ftehim dwar iż-Żona Ekonomika Ewropea, tat-2 ta’ Mejju 1992, ma jipprekludix leġiżlazzjoni nazzjonali bħal dik inkwistjoni fil-kawża prinċipali li teżenta mit-taxxa fuq il-valur fis-suq tal-proprjetà immobbli li tinsab fit-territorju ta’ Stat Membru tal-Unjoni Ewropea lill-kumpanniji li għandhom is-sede tagħhom fit-territorju ta’ dan l-Istat u li tissuġġetta din l-eżenzjoni, għal kumpannija li s-sede tagħha tinsab fit-territorju ta’ Stat terz membru taż-Żona Ekonomika Ewropea, għall-eżistenza ta’ konvenzjoni dwar għajnuna amministrattiva konkluża bejn dan l-Istat Membru u dan l-Istat terz bil-għan li jiġu miġġielda l-evażjoni u l-evitar tat-taxxa jew għall-kundizzjoni li, b’applikazzjoni ta’ trattat li jinkludi klawżola ta’ nondiskriminazzjoni minħabba ċ-ċittadinanza, dawn il-persuni ġuridiċi ma għandhomx ikunu suġġetti għal taxxa għola minn dik li għaliha huma suġġetti l-kumpanniji stabbiliti fit-territorju ta’ Stat Membru.
   
      (1)  ĠU C 102, 01.05.2009, p. 12.